CONSILIUL LOCAL AL MUNICIPIULUI CRAIOVA

                                                                                                                                      

 

 

HOTĂRÂREA NR. 309
     

 


 Consiliul Local al Municipiului Craiova, întrunit în şedinţa ordinară din data de  27.11.2008;

 Având în vedere raportul nr.164622/2008 întocmit de Direcţia Servicii Publice prin care se propune reactualizarea Studiului de fezabilitate referitor la „Reamenajarea Grădinii Zoologice Craiova”, aprobat prin Hotărârea Consiliului Local al Municipiului Craiova nr. 278/2007 şi rapoartele comisiilor de specialitate ale Consiliului Local al Municipiului Craiova nr. 212, 213, 214, 215, 218/2008; 


În conformitate cu prevederile Hotărârii Guvernului nr.28/2008 privind conţinutul-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general  pentru obiective de investiţii şi lucrări de intervenţii şi ale Ordinului nr.1798/2007 al  ministrului mediului şi dezvoltării durabile pentru aprobarea Procedurii de emitere a autorizaţiei de mediu ;

În temeiul art.36 alin.2 lit. d coroborat cu alin.6 lit. a, pct.10, art. 45 alin.3 şi art.61 alin.2 din Legea nr.215/2001 privind administraţia publică locală, republicată;

 
HOTĂRĂŞTE:

 

Art.1. Se aprobă reactualizarea Studiului de Fezabilitate referitor la „Reamenajarea Grădinii Zoologice Craiova” aprobat prin Hotărârea Consiliului Local al Municipiului Craiova nr. 278/2007, având  următorii indicatori tehnico-economici:
· valoarea totală a investiţiei : 2483351,50 lei( cu TVA);

· valoare C+M : 2142357,00 lei ( cu TVA);

· durata de execuţie : 24 luni calendaristice
prevăzut în anexa care face parte integrantă din prezenta hotărâre.

Art. 2. Pe data prezentei hotărâri îşi încetează efectele Hotărârea Consiliului Local al Municipiului Craiova nr. 278/2007.

Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Servicii Publice  vor aduce la îndeplinire prevederile prezentei hotărâri.

